પાર્થ સારથી, અમદાવાદઃ શહેરના આમ્બાવાડી વિસ્તારમાં રહેતા શારીરિક રીતે ખોડખાપણ ધરાવતા નિવૃત સરકારી અધિકારી લિલાભાઈ(64) અને તેમના પત્ની ભિખિબેન(62)એ પોતાના જ પુત્ર સામે તેના ભણતર પાછળ ખર્ચેલી મરણમૂડી રુ. 20 લાખનું વળતર માંગતો કેસ કર્યો છે. ભણવામાં હોંશિયાર પુત્રને સારી રીતે ભણાવી ગણાવી મોટો કર્યા બાદ માતા-પિતાને આશા હતી કે વૃદ્ધાવસ્થામાં તે તેમના જીવનનો ટેકો બનશે પરંતુ પુત્રએ અચાનક સન્યાસ લઈ લેતા વૃદ્ધ કપલ સોમવારે ગુજરાત સ્ટેટ લીગલ સર્વિસ ઓથોરિટી(GSLSA) કે જે રાજ્ય સરકાર દ્વારા ચલાવાતું કાયદાકીય મદદ સેન્ટરમાં ફરિયાદ કરી હતી.